iz 


l-ai încredințat, după cum spui, unui prieten 
de-al tău scrisorile pentru mine; apoi mă previi să 
nu vorbesc cu el despre toate câte te privesc, 
pentru că nici tu însuți nu obişnuieşti să faci aşa 
ceva; în felul acesta, în aceeaşi scrisoare, ai spus că 
îți este şi nu îţi este prieten. Dacă te-ai folosit 
la început de cuvântul cu pricina în sensul lui 
generic şi l-ai numit „prieten“ aşa cum îi numim 
„Stimabili“ pe toți candidaţii şi cum ne adresăm 
cu „domnilor“ celor pe care îi întâlnim, dacă nu ne 
vine în minte numele lor, atunci treacă. 

Dacă însă socoteşti prieten pe cineva în care 
nu te încrezi ca în tine însuţi, greşeşti amarnic şi 
nu ai înțeles îndeajuns valoarea adevăratei pri- 
etenii, Vorbeşte îndelung despre toate cu un 
Prieten, dar mai întâi lămureşte-te tu însuți 


asupra lui: după ce a apărut prietenia, trebuie 


să te încrezi; mai înainte, trebuie să cumpă- 


neşti prietenia. Îşi ameatecă înd 


atoririle, răstur- 
Nându 


-le ordinea, cei care - împotriva preceptelor 


lui Teofrast - după ce şi-au dăruit sentimentele, 


cumpănesc judecata ŞI, du 


pă ce şi-au cumpăniț 
judecata, îşi 


retrag sentimentele. Gândeşte-te 
îndelung, dacă cineva este demn de prietenia ta. 
Odată ce ai decis aşa, primeşte-l din 
vorbeşte cu el la fel de deschis 


tot sufletul; 


Precum cu tine 
Ba chiar mai mult! 


Trăieşte în aşa fel încât 


să nu ai secrete nici 
măcar față de duşmanii tăi. 


Dar, pentru că apar unele împrejurări care sunt 
de obicei ținute în taină, împarte cu prietenul tău 
toate grijile, toate gândurile tale, Dacă îl socoteşti 


de încredere, chiar îl vei face să fie aşa: căci au fost 


au deschis 
cu bănuiala greşelii, au făcut ca 
greşeala să fie justificată. Ce motiv aş avea ca, în 


i saţă ? 
prezența prietenului meu, să-mi rețin vreo vorbă? 


unii care, de teama de a nu fi trădaţi, 
calea trădării şi, 


Ce motiv aş avea ca, în prezența lui, să nu mă 


consider singur? 


Unii povestesc oricui ce ar trebui încredințat 
numai prietenilor şi îşi descarcă în urechile oricui 
se nimereşte tot ce îi apasă; alții, dimpotrivă, se 
tem ca nu cumva chiar cei mai dragi lor să le afle 
din tainele şi, dacă le-ar sta în Putință, nu s-ar 
încrede nici în ei înşişi şi şi-ar împinge în fundul 
sufletului orice taină. Nu este bine Nici într-un fel, 
nici în celălalt: fiecare este deopotrivă o greşeală, 


şi să te încrezi în toți, şi să nu te încrezi în nimeni, 


numai că - aş spune eu - una este o greşeală mai 


bună, cealaltă, mai sigură. 


Tot aşa, alte două soiuri de 


fie blamate: ŞI cei ce 


oameni merită să 
sunt veşnic neliniştiţi, Şi cei 
Care au o linişte imperturbabilă. Căci să te bucuri 
de agitație nu este semnul energiei, ci al ciocni- 


rilor dintr-o minte hăituită; iar să socoteşti că orice 


mişcare este un chin nu înseamnă linişte, ci slă- 


biciune ŞI lâncezeală. 

Să-ţi rămână în suflet, aşadar, vorba pe care 


am citit-o îm Pomponius: 
Unii s-au ascuns în străfunduri până-ntr-atâţ 


încât cred că e prins de vârtej orice se află ja 
lumina zilei”. Cele două stări trebuie să se îmbine. 
omul înclinat spre meditație se cuvine să acționeze, 
iar omul de acțiune se cuvine să mediteze. Stai la 
sfat cu natura: ea îți va spune că a făcuţ ŞI ziua, şi 
noaptea. 


Rămâi cu bine. 


a 


Îmi dau seama, Lucilius, că în mine se produce 
fi atât o îndreptare, cât o transformare: sigur că 
nu pot promite - şi nici măcar spera - că nu va 
mai rămâne în mine nimic care să nu mai aibă 
nevoie de schimbare. Cum să nu mai am în mine 
multe de înfrânat, de micşorat, de înălțat? Şi chiar 
aceasta este dovada spiritului ce a devenit mai 
bun: că îşi vede defectele pe care până atunci nu 
şi le ştia. În cazul unor bolnavi este prilej de 
bucurie chiar faptul că au înțeles că sunt bolnavi. 
Îmi doresc să împart cu tine această schimbare 
â mea, produsă dintr-odată: atunci voi avea 
0 încredere mai solidă în prietenia noastră, o 
prietenie adevărată pe care nu o vor putea rupe 
nici nădejdea, nici teama, nici grija pentru tolosul 
Propriu, o prietenie cu care oamenii ajung până 
în ceasul morții, o prietenie pentru care ei suni 
Bata să moară, 


işi 

Îți voi da multe pilde de oameni care au dus 
săi de un prieten, ci de prietenie: aşa ceva nu 
se poate întâmpla atunci când aceeaşi voinţă de a 
privi spre scopuri nobile împinge spiritele să 
se alăture. Şi cum de nu se poate întâmpla aşa? 
Pentru că ştiu că le au pe toate în comun, şi maj; 
ales pe cele ce le sunt împotrivă. Nu-ţi poți 
închipui ce schimbare văd că-mi aduce fiecare 


Zi care trece. 


„ Irimite-ne şi nouă, zici, bunurile pe care le-ai 


încercat cu atâta folos.“ Eu, unul, doresc cu 


adevărat să le fac pe toate să treacă asupra ta şi 
tocmai de aceea mă bucur să adun învățătură, ca 
să o pot da mai departe: nimic nu-mi va face 
plăcere, oricât de ales şi de benefic ar fi, dacă 
eu singur voi profita de ştiinţa mea. Dacă înțe- 
lepciunea mi-ar fi dată cu această condiţie, să o ţin 


închisă în mine şi să nu o vestesc prin cuvinte, 
aş refuza-o: 


Nu are cum să fie plăcută posesiunea unui bun 
din care nimeni altcineva nu se împărtăşeşte. 


Îţi voi trimite, aşadar, cărțile; şi, ca să nu pierzi 
timp căutând ici şi colo pasajele folositoare, voi 


DI aia a mai 


pune semne ca să ajungi direct la cele cu care sunt 
de acord şi pe care le admir. Încă şi mai mult decât 
discursul scris îţi vor fi de folos discuţiile directe 
şi traiul în comun: în împrejurarea de față, se 
cuvine să vii tu însuți, întâi pentru că oamenii 
se încred mai mult în ochii decât în urechile lor, 
apoi pentru că drumul este lung printre precepte, 
dar e scurt şi folositor printre exemple. 

Cleanthes nu ar fi putut formula doctrina lui 
Zenon dacă nu l-ar fi auzit el însuşi: a făcut parte 
din viața aceluia, i-a pătruns tainele, l-a privit cu 
atenţie, cercetându-l dacă trăieşte sau nu după 
învățătura sa; Platon, Aristotel şi toată mulțimea 
de învățați care mai apoi au luat-o pe căi felurite 
au tras mai multe învățăminte din purtarea 
lui Socrate decât din cuvintele lui; Metrodorus, 
Hermarchus şi Polyaenus au devenit bărbaţi de 
seamă nu datorită şcolii lui Epicur, ci conviețuirii 
cu acesta. Şi nu te chem atât ca să ai tu un tolos, cât 
ca să-mi folosească mie: căci foarte mult ne vom 
ajuta unul pe altul. 

Până atunci, pentru că îţi sunt dator cu mica 
plată de fiecare zi, îţi voi spune cu ce m-anh 


N 

delectat azi citindu-l pe Hecaton. „Mă întrebi, 
spune el, ce progres am făcut? Am început să-mi 
fiu prieten.” 

A făcut un progres însemnat: nu va mai fi 
niciodată singur. Să ştii că acest prieten e la 
îndemâna tuturor. 


Rămâi cu bine. 


Ea 


Vrei să ştii dacă Epicur a avut dreptate să-i 
critice, într-o scrisoare de-a sa, pe cei care spun 
că înțeleptul îşi este îndeajuns sieşi şi, de aceea, 
nu are nevoie de vreun prieten. Este un reproş pe 
care Epicur i-l face lui Stilbon şi celor care 
consideră că binele desăvârşit este un spirit care 
nu suferă. Echivocul nu poate fi evitat dacă vrem 
să redăm grabnic termenul grecesc apatheia 
printr-un singur cuvânt şi îl traducem prin 
impatientia, „fără de suferință”: căci se poate 
înțelege opusul a ce am vrut să spunem. Noi vrem 
să-l numim pe cel care respinge orice senzaţie de 
rău; se va înţelege că e vorba de cel care nu poate 
suporta niciun rău. Vezi atunci dacă nu e mai 
bine să spunem „un spirit ce nu poate fi rănit“ sau 
„un spirit aflat dincolo de orice suferință“. 

lată deosebirea dintre noi şi aceia: înțeleptul 


S ? A . . . A 
toic invinge orice greutate, dar o simte; înțeleptul 

lor nici măcar nu o simte. Elementul comun dintre 
ei şi noi este că înțeleptul îşi este îndeajuns Sieși; 
numai că vrea totuşi să aibă şi un prieten, şi un 
apropiat, şi un tovarăş, cu toate că îşi este suficienț 
lată cât de mult îşi este îndeajuns sieşi: îi ajunge 
numai vreo parte din sine. Dacă o boală ori ua 
duşman l-au lăsat fără o mână, dacă o întâmplare 
l-a văduvit de un ochi sau de amândoi OChii, ce i-a 
rămas îi este suficient şi se va bucura de trupul 
său împuținat şi mutilat tot atât cât se bucura de 
trupul întreg: dar dacă nu tânjeşte după cele ce-i 
lipsesc nu înseamnă că preferă să-i lipsească. 
Înțeleptul îşi este îndeajuns sieşi nu pentru 
că voieşte să trăiască fără un prieten, ci pentru că 
poate. lar ceea ce numesc „poate“ înseamnă că el 
suportă pierderea prietenului cu sufletul împăcat. 
Numai că nu va rămâne nicidecum fără un prieten: 
stă în puterea lui să îşi facă un altul. Cum Fidias, 
dacă şi-ar pierde o statuie, ar face pe dată i tot 
aşa acest maestru al plămădirii de eat 
gol. Întrebi în ce fel Î$ 


| rămas 
umple pe dată locu it 


va face grabnic un prieten? Îţi voi sp 


şi cu mine cădem de acord că îmi plătesc pe dată 
datoria şi suntem chit cu scrisoarea aceasta. Spune 
Hecaton: „Eu îţi voi arăta un filtru de iubire fără 
poțiune, fără ierburi, fără vreun descântec magic: 
dacă vrei să fii iubit, iubeşte“. Căci provoacă o 
mare plăcere nu numai obişnuința unei prietenii 
vechi şi sigure, ci şi începutul şi întemeierea 
uneia noi. 

Câtă deosebire există între țăranul ce seamănă 
şi cel ce culege este şi între cel ce şi-a dobândit un 
prieten şi cel ce îl dobândeşte. Filozoful Attalus 
obişnuia să spună că îi este mai plăcut să îşi facă 
un prieten decât să aibă unul, „tot aşa cum meş- 
terul găseşte mai mare plăcere în actul de a picta 
decât în pictura încheiată”. Atenţia cu care se 
străduieşte asupra lucrării sale îl face să găsească 
0 plăcere uriaşă chiar în această străduinţă., 
Nu mai găseşte aceeaşi încântare când îşi ia mâna 
de pe lucrarea încheiată: căci se bucură de rodul 
artei sale, iar când picta, se bucura de arta însăşi. 

Adolescența fiilor noştri este mai încărcată de 


roade, dar mai dulce nu este copilăria lor. 

Să ne întoarcem acum la subiectul nostru. 
Înțeleptul, chiar dacă îşi este îndeajuns, tot Male 
să aibă un prieten, pentru a pune în mişcare 
prietenia şi a nu lăsa o virtute atât de însemnată să 
zacă fără rost; el nu caută, cum spunea Epicur în 
scrisoarea pe care am pomenit-o, „să aibă cine să-] 
vegheze dacă e bolnav, să-i vină în ajutor când e 


încătuşat sau la nevoie“, ci ca să aibă pe cineva pe 


care să-l vegheze el însuşi dacă e bolnav, pe care e] 
însuşi să-l scape din strânsoarea Vrăjmaşă atunci 
când este prins. Îşi face o socoteală proastă ce] 


care îşi are privirea concentrată asupra sa l cu 
P Ş 


acest gând se îndreaptă către prietenie. Aşa cum a 


început, la fel se va şi sfârşi. Şi-a dobândit un 


prieten care să-l elibereze într-o zi de chinul 
strânsorilor: de îndată ce vor zângăni lanţurile, 
prietenul va dispărea. 

Aceste prietenii sunt cele pe care lumea le 
numeşte „manta de vreme rea“: cel care a fost ales 
pentru un folos va înceta să mai placă atunci când 
nu va mai fi de folos. În felul acesta, o ceată de 


. * Ac A . IV) * . ces; 
prieteni îi înconjoară pe cei încununaţi de succes; 


doborâţi, au parte de singurătate: prietenii se 
feresc de locurile unde sunt puşi la încercare. 
De aceea există atâtea pilde infame de oameni 
care şi-au părăsit prietenul de teamă, care au 
trădat de teamă. Este, inevitabil, o armonie între 
început şi sfârşit. Cel care a devenit prieten pentru 
că era în avantajul său, va şi înceta să mai fie 
prieten când este în avantajul său: va accepta un 
preț în schimbul prieteniei dacă acceptă în 
prietenie ceva în afară de ea însăşi. 

Pentru ce îmi dobândesc un prieten? Ca să am 
pentru cine-mi da viața, ca să am pe cine să urmez 
în exil, ca să am pe cine să apăr de moarte chiar 
cu prețul vieții mele: ce descrii tu este un negoț, 
nu o prietenie, căci ține de profitul pe care îl aduce 
şi ținteşte la foloasele ce îi urmează. Nu este nicio 
îndoială că există o asemănare între prietenie 
şi pasiunea iubiţilor, Poţi spune că aceea este o 
prietenie smintită: căci cine iubeşte de dragul 
câştigului? Sau pentru popularitate sau pentru 
glorie? Fără să-i pese de nimic altceva, iubirea - 


Prin ea însăşi - aprinde spiritele de dorința 

ă i se va 
frumusetii, având o anume speranță c 


i 17 Dintr-un 
răspunde cu afecțiune. Si atunci? Di 


principiu cu totul nobil se naşte un sentiment 
inferior? 


„Nu este vorba aici, spui tu, dacă prietenia e 
de dorit pentru ea însăşi.” Ba chiar nimic altceva 
nu e mai mult demn de a fi dovedit: căci dacă 
este de dorit pentru ea însăşi, atunci de ea se 
poate apropia cel ce îşi este îndeajuns sieşi. 
„Şi cum se poate apropia de ea?“ Ca de ceva cu 
desăvârşire minunat, fără să fie ademenit de 
câştig sau înspăimântat de jocul sorții. Cel care 
leagă prietenie din oportunism o despoaie de 
măreția ei. 

Înțeleptul îşi este îndeajuns. Cei mai mulți, 
dragul meu Lucilius, interpretează lucrul acesta 
greşit: îl izgonesc pe înţelept de pretutindeni şi îl 
silesc să se retragă în pielea lui. Trebuie să lămu- 
rim însă înțelesul şi limitele acestui termen: 
înțeleptul îşi este îndeajuns pentru a trăi fericit, nu 
pentru a trăi. Căci pentru aceasta are nevoie de 


multe elemente, în vreme ce pentru traiul fericit 


îi ajunge un spirit sănătos, vertical şi capabil să 
disprețuiască mersul sorții. 

Vreau să-ți atrag atenţia asupra unei nuanţări 
pe care o face Chrisip. El spune că înțeleptul nu 
duce lipsă de nimic şi, totuşi, are nevoie de multe 
lucruri: „Dimpotrivă, neghiobul nu are nevoie de 
nimic, căci nu ştie să se folosească de nimic: duce 
însă lipsă de toate“. Înțeleptul are nevoie şi de 
mâini şi de ochi, şi de altele ce-i fac trebuinţă în 
traiul de fiecare zi; nu duce însă lipsă de nimic: 
căci a simți lipsa ține de domeniul necesarului, 
iar înțeleptului nimic nu-i este necesar. 

Aşadar, chiar dacă îşi este îndeajuns sieşi, el 
are nevoie de prieteni şi doreşte să aibă cât mai 
mulţi, dar nu pentru a trăi fericit: va trăi fericit 
Chiar şi fără prieteni. Binele desăvârşit nu cere 
mijloace din lumea exterioară: se cultivă acasă, 
vine în întregime din el însuşi. 

„Care este totuşi viaţa înţeleptului dacă, ajun- 
gând să cadă prins, sau să fie părăsit printre 
Oameni străini, sau să străbată mările vreme 


îndelungată, sau să fie aruncat pe un țărm pustiu, 


21 


rămâne fără prieteni?” țiate o viață asemănătoare 


celei a lui lupiter care, la sfArsitul lumii, când zeii 


se contopesc într-unul singur, iar mersul firii se 
oprește cu încetul, îşi va găsi liniștea în sine însuși, 
lăsându-se în seama gândurilor sale. Înțeleptul 
face ceva asemănător: se retrage în sine, stă cu 
sine. Câtă vreme îi stă în putere să se ocupe de 
treburile sale după cum doreşte, îşi este îndeajuns 
şi totuşi are nevastă, îşi este îndeajuns şi totuşi are 
copii, îşi este îndeajuns şi totuşi nu trăieşte, dacă 
ar fi să trăiască singur. Pe acela nu îl împinge 
înspre prietenie vreo nevoie a sa, ci o înclinație 
naturală: diverse sentimente au în ele o savoare 
înnăscută, iar prietenia este asemenea lor. 

Aşa cum există ura față de singurătate şi 
căutarea tovărăşiei, aşa cum firea uneşte om cu 
om, tot aşa şi în acest sentiment există ceva ce ne 
împinge să căutăm prieteniile. 

Cu toate acestea, chiar dacă este foarte dornic 
u sine, ba 


de prieteni, pe care îi aşază deopotrivă c 
i va 


înțeleptul îș 


adesea chiar mai presus de sine, 
une ce a sp 


mărgirii binele înăuntrul său şi va sp 


faimosul Stilbon, acelaşi Stilbon pe care Epicur îl 
critică în scrisoarea sa. Acesta, după ce i-a fost 
cucerită cetatea, în care îşi pierduse soţia şi copiii, 
a ieşit din pârjolul cel mare singur şi chiar senin; 
când Demetrius - care şi-a căpătat mai apoi 
supranumele de Poliorketes, de la distrugerea 
cetății - l-a întrebat dacă pierduse ceva, el i-a 
răspuns: „Toate bunurile mele sunt cu mine“. 

lată un bărbat puternic şi neclintit! EI a înfrânt 
chiar biruința duşmanului său. „Nu am pierdut 
nimic“, a spus: l-a silit pe acela să se îndoiască 
dacă a câştigat ceva. 

„Loate ale mele sunt cu mine“: dreptatea, 
curajul, înțelepciunea - chiar puterea de a nu 
considera că este un bun ceea ce poate fi luat. 
Suntem uneori cuprinşi de mirare văzând nişte 
animale care trec prin mijlocul focului fără să îşi 
Vâtăme trupul: cu atât mai mult ne trezeşte 
admiraţia bărbatul acesta care a ieşit dintre săbii, 
ruine şi flăcări neatins şi întreg! Vezi cât este de 
Ușor ca un singur om să înfrângă o lume întreagă? 


Cuvintele lui sunt deopotrivă cu ale filozofului 


DB 

stoic: şi acesta îşi poartă bunurile Neatinse 
în mijlocul cetăților cuprinse de flăcări, Îşi este 
îndeajuns sieşi: fericirea lui stă între aceste hotare. 

Să nu crezi că numai noi rostim cuvinte fru 


moase; acelaşi Epicur, cel care l-a Mustraţ pe 
- iar tu Primeşte-g 
ca pe un bun, cu toate că mi-am plătit d 


pe ziua de azi. Zice el: 


Stilbon, a spus ceva asemănător 


eja datoria 
„Chiar să fie Stăpânul 
întregii lumi, este sărac cel căruia Nu i se Pare că 
bunurile sale sunt cele mai de preț. Sau; dacă ți se 
pare că aşa e mai bine formulaţ (se cuvine să ținem 
seama mai degrabă de înțeles decât de cuvinte); 
„Cine care nu se socoteşte cel mai fericit este sărac 


- chiar dacă este conducătorul lumii“. 


Ca să vezi că este o idee răspândită, tocmai 
pentru că este dictată de natură, o poţi înt 


lni şi 
la un poet comic: 


„Nu este fericit cel care nu se 
gândeşte că este fericit“, 


Ce importanţă are care ți-e 
pare că e proastă? 


starea, dacă ție ţi se 


„Cum aşa? - zici tu - dacă se va declara fericit 
ân 
unul îmbogățit cu neruşinare sau un altul, stăp 


peste mulți sclavi, dar sclav el însuşi sub şi mai 
mulți stăpâni, atunci devine fericit doar pentru 
că o spune?” Nu este vorba aici de ce spune, ci de 
ce simte - şi nici de ce simte într-o zi oarecare, 
ci mereu. Nu ai de ce să te temi că ceva atât de 


însemnat poate ajunge la un om care nu merită: 
numai înțeleptului îi sunt pe plac cele ce-i aparțin. 


Orice nechibzuit este sfâşiat de sila de sine. 


Rămâi cu bine. 


SER 

Tresalt de fericire ori de câte ori primesc scriso- 
rile tale: mă umplu de bune speranțe şi nu-mj 
aduc doar promisiuni legate de tine, ci certitudini, 
Continuă aşa, te rog, şi te conjur; căci ce altceva i-aş 
putea cere mai de preț unui prieten decât ceea ce îi 
cer pentru el însuşi? Dacă poți, ține-te departe de 
îndeletnicirile acestea; dacă nu, smulge-le din ră- 
dăcini. Am risipit deja prea mult timp; 


să începem, 
la bătrâneţe, să ne facem bagajele. 


Oare este detestabil? Am trăit într-o strâmtoare, 


să murim într-un port. Eu, unul, nu te voi îndemna 


să-ți faci un renume din retragerea în singurătate, 


pe care nu trebuie să o transformi nici în făloşenie, 


Nici în mister. Niciodată, chiar condamnând smin- 


teala neamului omenesc, nu voi ajunge să vreau ca 
tu să trăieşti refugiindu-te în vreun ascunziş şi în 


uitare. Poartă-te în aşa fel încât viaţa ta retrasă sănu 
sară în ochi, dar să fie evidentă. 


Cei care se află la începuturi şi au încă nevoie să 
ia deciziile dintâi vor vedea dacă aleg să-şi ducă 


viața în obscuritate: tu însă nu ești liber să alegi. 


Vigoarea spiritului tău te-a gg Ag atenției, 


ca şi felul elegant în care scrii, prieteniile tale stră- 
lucite şi nobile; eşti de acum faimos: chiar dacă te 
îndepărtezi şi încerci să te ascunzi cu totul, faptele 
tale din trecut te vor pune în lumină. Nu poți 
rămâne în umbră: oriunde ai fugi, te va urma mult 
din strălucirea ta de mai înainte. Poţi, totuşi, să îți 
ceri liniştea fără să-ţi atragi ura nimănui, fără vreo 
dorință sau remuşcare în sufletul tău. Căci ce ai 
avea de lăsat în urmă, simțind că o faci împotriva 
voinței tale? Clienţii? Niciunul dintre ei nu te vrea 
pe tine, ci ceva de la tine: cândva era căutată 
prietenia, acum - folosul. Bătrânii îşi vor schimba 
testamentele, văzându-se părăsiți, clientul va bate 
la altă poartă, 


Un lucru de preţ nu poate costa puţin: cântăreşte 
dacă preferi să renunți la tine însuţi sau la vreunul 


din Privilegiile tale, 


/ 

Bine ar fi fost dacă ți-era dat să îmbătrâneşti în 
condiția modestă în care te-ai născut, şi dacă soarta 
nu te-ar fi aşezat pe piedestal! Ascensiunea rapidă, 
guvernarea provinciei, funcția de procurator şi tot 
ce decurge de aici te-au îndepărtat de contemplarea 
unei vieți sănătoase; mai apoi s-au înşiruit, una 
după alta, însărcinări tot mai însemnate. 

Care va fi capătul? Ce aştepţi? Până când nu 
vei mai avea ce să-ți doreşti? Momentul acela nu va 
veni niciodată. Noi spunem că, aşa cum există o 
înşiruire de cauze din care se naşte destinul, tot aşa 
există şi o înşiruire de dorinţe: dintr-una ajunsă la 

împlinire se naşte o alta. Te-ai lăsat în voia unei 
vieți care nu va pune niciodată capăt nefericirilor 
şi înrobirii tale. Smulge-ţi din jug gâtul, care i-a 
cunoscut apăsarea: este mai bună o tăietură odată 
decât o apăsare pe vecie. 

Dacă te vei dedica unei vieţi retrase, toate îţi 
vor fi mai restrânse, dar vei fi pe deplin mulțumit: 
acum, în schimb, uriaşele bunuri adunate de pre- 
tutindeni nu-ți sunt de ajuns să te sature. Ce preferi 
atunci, saţul în sărăcie sau foamea în abundență? 
Belşugul este lacom şi lăsat pradă lăcomiei altcuiva: 


câtă vreme nu-ți vei fi ție însuţi îndeajuns, nu le vei 


fi nici altora. 
„Şi cum să scap?”, zici tu. Oricum. Gândeşte-te 


cât te-ai temut pentru bani, cât te-ai trudit pentru 
carieră: se cuvine să ai îndrăzneală şi când e vorba 
de repaus - altminteri va trebui să îmbătrâneşti 
în grijile astea pentru funcţiile administrative Şi 
mai apoi pentru însărcinările urbane, în zbucium 
şi frământări mereu noi, de care nu poți fugi nici 
prin cumpătare, nici ducând o viață de linişte. 
Ce importanță are dacă vrei să trăieşti liniştit? 
Soarta ta nu o voieşte. Şi ce se va întâmpla dacă şi 
acum încă îi mai îngădui să crească? Spaima creşte 
Odată cu succesul. 

Vreau să-ți amintesc acum o frază a lui Mecena, 
care a rostit multe vorbe pline de adevăr, chiar aflat 
sub tortură; „Înălțimea însăşi tace să tie lovite de 
trăsnet culmile”, Dacă vrei să ştii în ce carte a spus-o, 
află că în cea care poartă numele „Prometeu“, 
Mecena Voia să spună că cine stă pe culme are parte 
de lovituri, lar tu socoteşti că această putere de 

Judecată are valoarea unor vorbe spuse la iai 
Acela a fos un bărbat cu caracter puternic şi âr i 

reprezentat o pildă însemnată de iii i ut 
dacă bogăția nu i-ar fi retezat aripile, ba chiar 
vigoarea. Ăsta e sfârşitul care te așteaptă, dacă nu-ți 
strângi pânzele şi nu te îndrepți către uscat - lucru 
pe care el prea târziu a decis să îl facă. 

Cu vorba aceasta a lui Mecena mi-aş fi putut 
plăti datoria față de tine, numai că, dacă te cunosc 
eu bine, îmi vei căuta pricină şi vei voi să primeşti 
ce ți se cuvine în bani noi şi buni. Cum aşa stau 
lucrurile, trebuie să cer un împrumut de la Epicur. 
Spune el: „Se cuvine să te uiţi mai întâi cu cine 
mănânci şi bei decât ce anume mănânci şi bei: căci 
să mistui mâncarea fără un prieten e ca Şi cum ai 
duce viața leului ori lupului”. 

Vei atinge acest ideal doar dacă te vei fi retras: 
altminteri vei avea ca tovarăşi la masă oameni pe 
care i-a ales dintre clienți sclavul tău însărcinat 
să-ți amintească numele celor din jur. Face o 
greşeală cel care îşi caută prietenii în atriu sau şi-i 
încearcă la masă. Răul cel mai mare pentru omul 
prins de treburi şi pironit între bunurile sale este 
să-i considere prieteni pe cei cărora el însuşi nu le 


este prieten şi să creadă că binefacerile lui au darul 


de a-i atrage prieteni, în vreme ce unii, SI cât sunt 
mai îndatorați, cu atât urăsc mai aprig; câţiva bănuți 
dați împrumut nasc un datornic, un împrumut 
ir igă naşte un duşman. 

„Şi atunci? Binefacerile nu ne aduc prieteni?” 
Sigur că ne aduc, dacă avem putinţa să-i alegem 
pe cei ce le primesc, dacă sunt plasate Precis şi nu 
risipite. Aşadar, acum, când începi să judeci cu 
capul tău, foloseşte-te de sfatul oamenilor înţelepţi, 
ca să judeci că este mai important cine primeşte o 
binefacere decât ce binefacere primeşte. 

Rămâi cu bine. 


E Al 
Pomi . 

Când îți cer cu atâta insistență să te dedici 
studiului, o fac pentru mine însumi. Voiesc să am 
un prieten, dar asta nu mi se va întâmpla dacă tu nu 
continui ce ai început: să te desăvârşeşti singur. 
Deocamdată nu faci decât să mă iubeşti, prieten nu 
îmi eşti. 

„Cum aşa? Sentimentele acestea sunt diferite 
între ele?“ Ba chiar cu totul neasemănătoare. Cine 
este prieten iubeşte; cine iubeşte nu este însă 
întotdeauna un prieten. De aceea, prietenia este 
totdeauna de folos, în vreme ce iubirea uneori face 

rău. Dacă lipseşte orice alt motiv, străduieşte-te să 
faci progrese pentru aceasta: să înveți să iubeşti. 

Grăbeşte-te, aşadar, ca progresele tale să-mi fie 
de folos şi să nu trebuiască să înveți pentru altul. Eu 
culeg, de pe-acum roadele, gândindu-mă că vom îi 
un singur suflet şi că vigoarea care m-a părăsit; 


odată cu anii, se va întoarce la mine venind din anl 


tăi, chiar dacă nu este între noi o distanță prea mare: 
voiesc însă să mă bucur de situaţie, aşa cum este ea. 

De la cei pe care îi iubim, chiar de sunt departe, 
ne vine bucurie - numai că este uşoară şi trecătoare. 
Să vezi pe cineva, să fii în prezența lui, să stai de 
vorbă cu el: acestea dau o plăcere vie, mai cu seamă 
dacă avem dinainte nu doar persoana pe care o 
dorim, ci şi persoana cu caracterul pe care îl dorim. 
Adu-mi, aşadar, un dar de preţ, adu-te pe tine 
însuți: ca să te străduieşti mai tare, gândeşte-te că tu 


eşti muritor, iar eu - bătrân. 


Grăbeşte-te să vii la mine, dar mai înainte 


grăbeşte-te spre tine. 


Încearcă să devii mai bun şi, mai presus de toate, 
să fii în armonie cu tine însuți. De câte ori te gândeşti 
să vezi de ai făcut vreun progres, cugetă dacă astăzi 
vrei tot ce ai vrut şi ieri: o schimbare în ceea ce 
voieşti este semnul unui spirit ce pluteşte în voia 
undei şi apare ba într-o parte, ba într-alta, după 
cum îl duce vântul. Dacă ceva este trainic şi are 
temelii solide, nu merge de colo-colo, iar aceasta e o 
trăsătură distinctivă a înțeleptului şi, într-o oarecare 


/ 


Aaa. „bă soia caiac, Mle ma i 


măsură, şi a celui care merge înainte şi face progrese. 
Care este, aşadar, diferența dintre cei doi? Acesta 
din urmă este atins, dar nu se mişcă din loc, ci doar 
se clatină în locul în care se află; cel dintâi nu este 
nici măcar atins. 


Rămâi cu bine. 


“> 


Din călătoria ta mi-ai trimis o scrisoare lungă 
cât călătoria însăşi: la aceasta voi răspunde mai 
târziu; trebuie să stau deoparte şi să mă gândesc 
bine ce sfaturi să-ți dau. Tu singur, care îmi ceri 
părerea, te-ai gândit vreme îndelungată dacă să o 
faci: cu atât mai mult se cuvine să stau eu pe 
gânduri; pentru a da un răspuns întrebărilor este 
nevoie de mai mult timp decât pentru a le formula, 
mai ales dacă pe tine te apasă un lucru, iar pe 
mine - un altul. 

Vorbesc din nou ca un epicureu? În realitate, pe 
mine mă apasă acelaşi lucru ca pe tine: altminteri 
Nu aş fi fost un prieten dacă tot ce te priveşte pe tine 
Nu m-ar fi privit şi pe mine. Prietenia face ca toate 
să fie comune între noi; nu există împrejurare priel- 
Nică ori potrivnică pentru unul singur dintre noi; ne 


ducem Viața împărțindu-le pe toate. 


Nimeni nu poate trăi fericit dacă este atenţ 
i numai la sine, dacă întoarce totul în propriul său 
folos: se cuvine să trăieşti pentru altul, dacă vrei să 


trăieşti pentru tine. 


Comuniunea aceasta, respectată nesmintit şi cu 
sfințenie, care ne leagă pe noi, oamenii, de oameni 
şi demonstrează că există o lege unică pentru în- 
tregul neam omenesc, este de mare folos şi pentru 
cultivarea acelei comuniuni interioare despre care 
vorbeam: prietenia; dacă cineva are multe în comun 
cu un om, va avea totul în comun cu prietenul său. 

Aş prefera, Lucilius, cel mai ales dintre oameni, 
ca aceşti învățați subtili să mă înveţe ce îndatoriri 
am față de un prieten şi față de oameni, mai degrabă 
decât în câte feluri se poate spune „prieten“ şi câte 
înțelesuri are cuvântul „om“. Iată, înțelepciunea şi. 
prostia merg în direcții opuse! De care să mă agăț? 
În ce parte mă sfătuieşti să merg? Pentru înțelept, 
om înseamnă prieten, pentru prost, prieten nu 
înseamnă nici măcar om; unul îşi dobândeşte un 

prieten, celălalt se dăruieşte unui prieten, lar tu mă 


schingiuieşti cu cuvintele şi mi le desparți în silabe, 
36 


Sigur că, dacă nu voi clădi o argumentaţie solidă 
şi nu voi crea, cu 0 concluzie falsă, o amăgire a 
realității, nu voi fi în stare să despart lucrurile spre 
care trebuie să tindem de cele de care trebuie să 
fugim! Mă ruşinez: suntem bătrâni şi glumim pe 
seama unei probleme atât de serioase. 

„Mus este o silabă: dar mus roade caşul: aşadar, 
silaba roade caşul.” Socoteşte că n-aş fi în stare să 
dezleg nodul acesta: ce primejdie mă paşte de pe 
urma acestei neştiințe? Ce pagubă? Fără îndoială, e 
de temut că într-o bună zi o să mă apuc să prind 
silabele în capcană sau că, de voi fi puțin neatent, o 
carte va mânca din caş. Există însă un silogism şi 
mai subtil: „Mus este o silabă: silaba nu mănâncă 
din caş; mus, aşadar, nu mănâncă din caş“. 

Ce prostii copilăreşti! Pentru asta ne-am în- 
cruntat sprâncenele? Pentru asta ne-am lăsat barba 
să crească? Asta este învăţătura pe care o dăm, 
serioşi şi palizi? Vrei să ştii ce promite filozofia nea- 
mului omenesc? Sfatul cel bun. Pe unul îl cheamă 
moartea, pe altul îl mistuie sărăcia, pe un al treilea îl 


PRE imă de 
chinuie bogăţia sa ori a altora; acela are spai 

soarta rea, acesta doreşte să scape de prosperitatea 
sa; ăstuia îi fac rău oamenii, celuilalt - zeii. 

De ce îmi construieşti jocurile astea? Nu e 
momentul potrivit să glumim: eşti chemat să îi 
ajuţi pe nefericiți. Ai promis să le vii în ajutor 
naufragiaților, celor căzuţi prizonieri, bolnavilor, 
celor în nevoie, celor care trebuie să-şi plece capul 
sub securea călăului. Încotro te întorci? Ce faci? 
Omul acesta, cu care glumeşti, se teme: ajută-l, 
rupând lanţurile în care îl ține prins teama. De 
pretutindeni, toți întind mâinile spre tine, cerşind 
un ajutor pentru viața lor pierdută ori menită 
pierzării, îşi pun în tine orice speranţă de ajutor; ei 
îți cer să-i eliberezi dintr-un zbucium atât de mare, 
să le arăţi - lor, risipiţi şi rătăciți - lumina limpede 
a adevărului. 

" Învaţă-i ce anume a produs natura ca elemente 
necesare, ce anume a produs ca elemente inutile, ce 
legi simple a dat, cât este de frumoasă viața şi cât 
este de simplă pentru cei ce i se supun, cât este de 
aspră şi încâlcită pentru oamenii care au crezut mai 
mult în prejudecăţi decât în natură: „Aş vrea să cred 


că exerciţiile voastre jucăuşe au puterea de a tace 


mai uşoare relele”. Înainte însă se cuvine it înveţi 
fi pate anume din răul lor se poate face mai uşoară. 
Ce anume le poate stinge poftele? Ce Je poate 
tempera? Măcar de nu s-ar mai bucura de ele! 
Sunt vătămătoare. Oricând vei vrea, îţi voi arăta cu 
limpezime că până şi un spirit generos devine slab 
şi şubred dacă se pierde în subtilități de felul acesta. 
Mă ruşinez să spun ce arme le pun ei în mâini 
celor ce se pornesc împotriva sorții şi se pregătesc 
de luptă. Aceasta este calea ce duce la binele desă- 
vârşit? Printre toate aceste „dacă aşa, dacă nu aşa“ 
ale filozofiei şi printre obiecţii de ruşine şi nedemne 
chiar pentru cei ce cunosc subterfugiile juridice? 
Căci ce altceva faceți, când cu bună ştiinţă îl atrageți 
în cursă pe cel întrebat, dacă nu să îl faceţi să creadă 
că a pierdut procesul din cauza unei formulări? Dar 
âşă cum pretorul pune îndărăt în drepturi partea 
lezată, la fel face Şi filozofia, 

Decenu vă ţineţi promisiunile voastre minunate? 
Aţi făcut promisiuni solemne, că datorită vouă 
splendoarea aurului nu-mi va atrage privirile mai 
mult decâţ sclipirea unei săbii, că aş fi călcat cu 


siguranță peste tot ceea ce le provoacă oamenilor 

dorință ori teamă; iat acum vă coborâți la principiile 
elementare ale gramaticii? Ce spuneți? 

„Astfel se-ajunge la stele.” 

Filozofia îmi făgăduieşte să mă facă asemeni 
unui zeu; la aceasta am fost chemat, la aceasta am 
venit: ține-ți făgăduințele. 

Ține-te cât poți mai departe, dragul meu 
Lucilius, de aceste obiecții şi subtilități ale filozo- 
filor: cinstei îi stă bine un limbaj limpede şi simplu. 
Chiar dacă am mai avea mult timp de trăit, ar 
trebui să-l rostuim cu cumpătare, ca să ne ajungă 
pentru ce ne e necesar: şi atunci, nu e o nebunie să 
învăţăm noțiuni fără rost când noi avem atât de 
puţin timp? 

Rămâi cu bine. 


> 


Tocmai mă întorc dintr-o plimbare cu lectica, 


posit de parcă âŞ fi umblat tot timpul cât am 
O 


şezut: este O oboseală şi să fii purtat în lectică 
vreme îndelungată şi nu ştiu dacă nu cumva e mai 
mare pentru că este împotriva naturii: natura ne-a 
dat picioarele ca să umblăm singuri, ochii ca să 
vedem singuri. Preaplinul ne-a moleşit şi nu mai 
suntem în stare să facem ceea ce mult timp nu am 
voit să facem. 

Cu toate acestea, pentru mine era cu totul 
necesar să-mi zdruncin trupul, fie ca să se împrăştie 
fierea pe care o avem în gură, fie pentru ca mişcarea 
să facă respiraţia - care, din nu ştiu ce pricină, era 
sacadată - firească; pe scurt, mi se pare că mi-a făcut 
bine, De aceea am continuat să mă las purtat, 
ademenit şi de țărm, care se curba între Cumae şi 
vila lui Servilius Vatia: de o parte, marea, de cealaltă, 


lacul, închid cumva drumul, lăsând o trecătoare 

îngustă. O furtună a făcut-o, cu puțin timp în urmă, 
mocirloasă; cum ştii, valurile repetate şi violente 
lovesc țărmul; dacă e însă pentru mult timp vreme 
frumoasă, țărmul ajunge să se fărâmițeze, pentru că 
nisipul, care e ținut laolaltă de apă, îşi pierde 
umezeala. 

Cum îmi este obiceiul, am început să mă uit 
primprejur, cu gândul să găsesc ceva ce mi-ar putea 
fi de folos - şi mi-am întors privirile către vila care 
fusese odinioară a lui Vatia. Acolo îmbătrânise 
acel om bogat care fusese pretor, cunoscut doar 
pentru viața lui retrasă şi, numai din acest motiv, 
socotit fericit. Ori de câte ori prietenia pentru 
Asinius Gallus, ori ura sau iubirea pentru Seianus 
(era deopotrivă de primejdios şi să-l ofensezi, şi 
să-l iubeşti) făceau să cadă cineva în dizgrație, 
oamenii exclamau: „Vatia, numai tu ştii să trăieşti“. 
El însă ştia să stea ascuns, nu să trăiască; este o 
mare deosebire între o viaţă retrasă şi o viaţă trăită 
în tihnă. Odată nu treceam pe dinaintea acestei 
vile, pe când el mai trăia, fără să spun: „Aici e 


îngropat Vatia“. 


Numai Că, dragul meu Lucilius, filozofia este 
„tât de sacră şi demnă de venerație încât, când ceva 
și seamănă, se bucură de prețuirea noastră chiar de 
e fals. Pentru mulțime, cel care duce o viață retrasă 
este un om liber de îndatoriri, senin, mulțumit de 
sine însuşi, trăind pentru el însuşi; or, dimpotrivă, 
acestea toate i se pot întâmpla numai înțeleptului. 
El singur ştie să trăiască pentru el însuşi, fiindcă 
el - iar acesta este lucrul cel mai important - ştie 
să trăiască. 

Cine fuge de oameni şi de lucruri, cine se însin- 
gurează pentru că este dezamăgit în aşteptările 
lui, cine nu poate suporta priveliştea altora mai 

norocoşi decât el, care se ascunde de teamă, ca un 
anima] fricos şi neînstare să riposteze, omul acela 
nu trăieşte pentru el însuşi, ci (şi asta este cu 
adevărat o ruşine) ca să mănânce, ca să doarmă, ca 
să-şi împlinească propriile sale plăceri. Nu trăieşte 
pentru sine cel care nu trăieşte pentru nimeni. Cu 
toate acestea, statornicia şi stăruința în ţelurile alese 
âu 0 asemenea forță încât până şi inerția încăpă- 


jânată trezeşte au anumit respect, 


Despre vilă nu-ți pot scrie nimic sigur; îi cunosc 
numai faţada şi exteriorul, pe care îl poate vedea 
oricine trece pe acolo. Există două grote făcute de 
om, o lucrare grandioasă, vastă cât un atrium mare: 
într-una din ele nu bate niciodată soarele, cealaltă îl 
meşte până la asfințit. Un pârâiaş, format din apa 


pa lacului Acherusius, asemănător cu 


pri 
de mare şi a 
un canal, traversează un crâng de platani şi este 


îndeajuns de mare pentru â hrăni peşti, chiar dacă e 
golit fără încetare. Când se poate ajunge la mare, e 
cruțat; dacă însă vremea proastă îi sileşte pe pescari 


la repaus, se pune mâna pe acea comoară păstrată 


ca rezervă. 
Avantajul cel mai mare al vilei este totuşi faptul 


că are baia dincolo de ziduri; se bucură de plăcerile 

pe care aceasta le oferă, fără să-i suporte neplăcerile. 

Şi ştiu că mai are şi acest avantaj: cred că poate fi 

locuită de-a lungul întregului an; căci acolo suflă 
zefirul, pe care vila îl ia răpindu-l de la baie. Nu a 
fost nepriceput Vatia când şi-a ales această localitate 
peniru a-şi petrece acolo la bătrâneţe o viață retrasă 
şi fără activitate, 


Locul în care se află are însă puțină influență 


asupră seninătăţii: spiritul este cel ce dă valoare 


Jucrurilo 
vesele şi plăcute, am văzut oameni care păreau 


+. Am văzut eu însumi oameni trişti în case 


foarte ocupați, deşi trăiau într-o deplină singurătate. 
De aceea nu trebuie să te gândeşti că nu o duci bine 
pentru că nu locuieşti în Campania. Şi de ce, în 
fond, nu te-ai afla aici? Trimite-ți încoace gândurile. 

Poţi sta de vorbă cu prietenii absenți de fiecare 
dată când doreşti, cât de mult doreşti. Când suntem 
departe, ne bucurăm cel mai tare de această mare 
plăcere; întâlnirile frecvente cu ei ne fac năzuroşi 
şi, fiindcă tot vorbim cu ei, ne plimbăm, stăm 
împreună, atunci când ne despărțim, nu ne mai 
gândim la cei pe care abia i-am văzut. 

Se cuvine să îndurăm cu seninătate absența 
unui prieten pentru că, de multe ori, ne aflăm la 
mare depărtare chiar de cei pe care îi avem aproa- 
pe. Gândeşte-te în primul rând la despărțirea din 
Vremea nopții, apoi la preocupările diferite, la 
studiile făcute în singurătate, la plecările în afara 


cetății; călătoriile, vei vedea, nu ne răpesc mult. 


i 


Prietenul se cuvine să-l avem în suflet: sufletul 
nu este niciodată departe şi în fiecare zi vede ce 


doreşte. 


De aceea, vino să studiezi împreună cu mine, 
ia prânzul cu mine, plimbă-te cu mine: viața ne-ar 
fi cu adevărat strâmtă dacă gândurile noastre ar fi 
închise între hotare. Te văd, dragul meu Lucilius, 
chiar acum te aud; îți sunt atât de aproape încât nu 
ştiu dacă trebuie să încep să-ţi scriu o scrisoare ori 
un bilețel. 


Rămâi cu bine. 

Îmi pare rău de moartea prietenului tău Flaccus, 
numai că nu aş vrea ca tu să suferi mai mult decât se 
cuvine. Nu îndrăznesc să-ți cer să nu te îndurerezi, 
chiar dacă ştiu că ar fi mai bine aşa. Dar poate avea 
o tărie de felul acesta doar cineva care se află cu 
mult deasupra sorții. Moartea îi va înțepa inima, 
dar va fi numai o înțepătură. Dacă izbucnim în 
lacrimi, se poate ierta, numai să nu curgă şuvoaie, 
să ne străduim să le oprim. La moartea unui prieten, 
nu se cuvine ca ochii să fie umflaţi de plâns, dar nici 
uscați de lacrimi; trebuie să vărsăm o lacrimă, dar 
să nu hohotim în plâns disperat. 

Crezi că-ți impun o lege dură? Până şi cel mai 
mare poet al grecilor ne lasă dreptul de a plânge, 
dar numai vreme de o zi: povesteşte că şi Niobe s-a 
îngrijit de mâncare. Întrebi de unde vin bocetele şi 
Plânsetele fără măsură? Prin lacrimi vrem să ne 


arătăm părerea de rău şi nu mergem pe calea 

durerii, ci o atătăm; nimeni nu este trist pentru 
sine. Ce neghiobie nefericită! Există ostenta 


ție chiar 
Şi în durere. 

„Cum aşa, întrebi tu, va trebui să-mi uit prie- 
tenul?” Scurtă amintire îi poate fă gădui memoria ta, 
dacă durează în tine doar atâța cât durează durerea; 
la primul Prilej, chipul ţi se va schimba în râs. Şi nu 
mă refer la o Vreme îndepărtată, pentru că se 
molcomeşte orice suferință şi se stinge chiar doliul 
cel mai aspru. De îndată ce vei înceta să te mai 
observi singur, va dispărea această umbră de tris- 
tețe. Acum tu singur îți păzeşti durerea; dar chiar Şi 
un paznic are momente de neatenție: cu cât este mai 
aprigă, cu atât se sfârşeşte mai grabnic. 

Să facem ca amintirea morților noştri să ne fie 
plăcută. Nimeni nu se gândeşte cu plăcere la ceva ce 
îi provoacă suferințe şi nu se poate ca numele celor 
pe care i-am iubit şi i-am pierdut să nu provoace un 
junghi de durere: junghiul acesta are însă în el şi o 
anume plăcere. 


Aşa cum spunea adesea Attalus al nostru: 
„Amintirea prietenilor care au murit ne este plăcută 


te 
ca gustul aspru al unor fructe, cum la vinul foar 


vechi ne face plăcere chiar aroma aceea uşor amară; 
când trece ceva timp şi se stinge orice suferință, se 
simte o plăcere pură“. Dacă îi dăm crezare, atunci 
„să te gândeşti la prieteni de parcă ar fi în viață e ca 
şi cum te-ai bucura de miere şi de plăcintă: amintirea 
celor dispăruți este însă dulce şi amară în acelaşi 
timp. Cine poate nega faptul că până şi mâncă- 
rurile cu gust acru şi cumva aspru trezesc pofta 
stomacului?” Nu sunt de acord: pentru mine, 
gândul la prietenii mei morți este dulce şi plăcut; 
îi aveam şi credeam că i-am pierdut, i-am pierdut 
şi mă gândesc că încă îi mai am. 

Poartă-te, aşadar, dragul meu Lucilius, pe mă- 
sura firii tale echilibrate, nu răstălmăci un dar al 


sorții: ți l-a luat, dar ți l-a dat. 


Să ne bucurăm cu lăcomie de prezenţa prie- 
tenilor, pentru că nu ştim pentru cât timp avem 
această bucurie, 


Ajunge să ne gândim de câte ori i-am părăsit 
Pentru a face vreo călătorie lungă sau cum a trecut 


timp îndelungat fără să-i vedem cu toate că locuiam 


f 

în acelaşi loc; e uşor să înțelegem că am pierdut mai 
mult timp pe când erau în viață. 
Cum să-i poți suporta pe oamenii aceştia atât 
de neglijenţi cu prietenii lor care plâng mai apoi 
disperaţi şi nu iubesc pe nimeni decât după ce l-au 
pierdut? Ei se tem că iubirea lor iscă îndoieli şi 
atunci se lasă pradă disperării, căutând mărturii 
târzii ale sentimentelor pe care le-au avut. Dacă 
avem alți prieteni şi aceia nu ne pot mângâia de 
pierderea unuia singur, ne purtăm rău cu ei şi îi 
prețuim prea puțin; dacă nu avem alții, răul pe care 
ni l-am făcut singuri este mai mare decât cel care 
vine din partea sorții: ea ne-a luat un singur prieten, 
dar noi - pe toți cei pe care nu ni i-am făcut. lar apoi, 
cine nu ştie să iubească mai mult de unul singur 
nu-l iubeşte prea mult nici pe acela singur. Dacă un 
om de felul acesta rămâne dezbrăcat în urma unui 
furt care îl lasă fără singura haină pe care o avea, 
preferă să plângă stând gol, în loc să caute o cale de 
a scăpa de frig şi să-şi găsească ceva cu ce să-şi 
acopere spinarea, nu ţi s-ar părea cu totul neghiob? 


Ai pierdut un om pe care-l iubeai? Caută un altul 


pe care să-l iubeşti. În loc să plângi, mai bine îţi faci 
un nou prieten. 

Locul în care urmează să ajung, e bătătorit, ştiu 
bine; dar nu vreau să-l trec cu vederea numai pentru 
că toți au spus: „Cu trecerea timpului, simte că-i 
scade durerea chiar şi cel ce nu i-a pus capăt de 
bunăvoie.” Este însă o adevărată ruşine pentru un 
om înzestrat cu spirit ca leacul durerii să fie oboseala 
de a mai suferi: e mai bine să părăseşti tu durerea, 
decât durerea - pe tine; renunță pe dată la o purtare 
pe care, chiar de vrei, nu o vei putea păstra vreme 
îndelungată. 

Strămoşii noştri au stabilit un an de doliu pentru 
femei, dar numai ca limită maximă, nu minimă a 
Plânsului; pentru bărbaţi, în schimb, regula nu 
stabileşte nicio durată, pentru că ar fi nedemn. Poţi 
să-mi pomeneşti una singură dintre acele femeiuşti 
care, smulse cu forţa de pe rug, îndepărtate cu greu 
de leşul soțului lor, să fi plâns vreme de o lună 
întreagă? Nimic altceva nu plictiseşte mai tare decât 
durerea şi, dacă este recentă, îşi găseşte pe cineva să 


9 consoleze şi şi-l aduce alături, iar dacă este veche, 

oia în râs, şi pe bună dre 


ptate: este ori prefăcută, ori 
neghioabă. 


Cel care îți scrie acestea toate sunt tocmai eu, 
care l-am plâns pe dra 


gul meu prieten Annaeus 
Serenus, 


fără nicio măsură şi astfel, oricât de puţin 

aş vrea, sunt de aşezat în rândul pildelor de oameni 
copleşiți de durere. Astăzi însă îmi fac vină pentru 
purtarea mea şi înțeleg; faptul că nu mă gândisem 
niciodată că e] putea muri înaintea mea a fost 
pricina acelui plâns în exces. Aveam dinaintea 
ochilor un singur lucru: că el era mai tânăr, cu mult 
mai tânăr decât mine; de parcă soarta ar respecta 
ordinea vârstelor! 

Să ne gândim mereu, de aceea, că atât noi, cât şi 
cei dragi nouă suntem muritori. Atunci ar fi trebuit 
să spună: „Dragul meu Serenus este mai tânăr decât 
mine: ce importanţă are asta? Ar trebui să moară 
după mine, dar se poate întâmpla şi înaintea mea”. 
Nu am făcut-o şi nenorocirea s-a abătut pe neştiute 
asupra mea, fără să o aştept. Acum mă gândesc că 
totul este muritor şi, aşa fiind, nu se supune vreunei 
legi precise; se poate întâmpla astăzi ceea ce se 


poate întâmpla în orice zi. 


că medităm la aceasta, iubitul meu Lucilius: ni 
e va întâmpla curând să ajungem acolo unde el a 
ajuns deja, iar noi îl jelim: poate însă că, dacă 
înțele pții spun adevărul şi există un loc care ne 
cuprin de pe toți, prietenul tău, dispărut pentru 
noi, ne-a luat-o doar înainte. 


Rămâi cu bine. 


E DN A i a e 

folos unui alt ! 


ei practică virtuțile 


şi îşi păstrează statornică înțelepciunea; fiecare 


discute cu el. 

Luptătorii Pricepuţi se mențin în formă lup- 
tându-se neîncetat; un instrumentist este îmboldit 
de unul ce este deopotrivă de abil. Şi înțeleptul se 
cuvine să îşi exerseze virtuțile; Şi, aşa cum se pune 
în mişcare pe sine, este pus în mişcare de un altul. 

În ce fel va putea un înțelept să fie de folos unui 
alt înțelept? Îi va da un imbold, îi va arăta prilejurile 
în care să îşi pună în valoare calitățile morale. Pe 


lângă acestea, îi va dezvălui propriile sale gânduri; 


va învăţa ce anume a aflat el, pentru că înțeleptului 


îi rămâne întotdeauna ceva de aflat, în care spiritul 
1 


să îşi afle un câmp de acțiune. 

Omul ce rău îl vatămă pe un alt om rău, îl face şi 
mai josnic stârnindu-i mânia, sporindu-i suferința, 
încurajându-l în plăceri; cei răi se află în rea tovărăşie 
tocmai atunci când îşi pun laolaltă viciile, iar mișelia 
lor formează un întreg. Aşadar, în situația opusă, 
omul bun îi va fi de folos celui bun. 

„Cum?“, întrebi tu. Îi va aduce bucurie, îi va 
întări curajul. Văzându-şi unul altuia seninătatea, 
va creşte deopotrivă în amândoi starea de mulțu- 
mire. Îşi vor da unul altuia cunoştinţe despre lucruri 
anume: înțeleptul nu cunoaşte tot şi, chiar de ar 
cunoaşte tot, vreun altul îi poate totuşi arăta căi mai 
scurte, îndemnându-l să meargă pe ele, pentru a-şi 
dezvălui mai uşor întreaga sa operă. 

Înțeleptul îi va fi de folos celui înţelept, nu doar 
cu propriile sale forțe, ci chiar cu forţele celui pe 
care îl ajută. De bună seamă, chiar dacă este lăsat 
Singur, înțeleptul îşi poate împlini menirea: o da 
face folosindu-se de propria sa iuţeală; numai că ŞI 


un alergător este ajutat de cel ce îi dă un imbold. 


„Înțeleptul nu îi este de folos înțeleptului, ci 
sieşi. Vrei o dovadă? Lasă-l fără puterea lui şi nu va 
mai putea face nimic.” Folosindu-te de criteriul 
acesta, ai putea spune că mierea nu este dulce: căci, 
dacă cel ce trebuie să o mănânce nu are limba şi 
cerul gurii în aşa fel formate încât să-i poate simți 
savoarea, va rămâne scârbit; sunt unii oameni care, 
din pricina unei boli, simt mierea amară. Înțelepții 
trebuie să fie amândoi în deplină putere, pentru ca 
unul să fie în măsură să se folosească de ajutor, iar 
celălalt, să ofere materia potrivită. 

„Numai că“, răspunde, „după cum este fără rost 
să încălzeşti ceva ce a ajuns la căldura maximă, tot 
aşa este fără rost să dai ajutor celui care a ajuns la 
binele desăvârşit. Agricultorul care este înzestrat cu 
toate uneltele lui mai cere oare vreuna de la altul? 
Un soldat înarmat îndeajuns de bine pentru a merge 
la luptă simte oare nevoia altor arme? Atunci - nici 
înțeleptul: are unelte şi arme destule pentru a 
înfrunta viața.“ 

La acestea eu răspund aşa: Şi un Corp care a atins 
căldura maximă are nevoie să i se adauge căldură 


pentru a-şi păstra temperatura constantă. „Numai 


că, zice, „căldura se păstrează singură.“ Mai întâi, 
este mare deosebire ME PR duale ce sunt S 
parate: căldura este unică, ajutorul este ial lar 
apoi, câ să rămână astfel, căldura nu are nevoie de 
un adaos de căldură: înțeleptul în schimb nu îşi 
poate păstra starea de spirit dacă nu îşi formează în 
jur prieteni pe măsura sa, care să-i poată fi Părtaşi la 
propriile sale virtuți. 

Adaugă la acestea că este prietenie între toate 
virtuțile; de aceea e plăcut să iubeşti virtuțile cuiva 
ce este asemenea ție şi să îi oferi în acelaşi timp 
virtuți pe care să le iubească. Asemănările sunt 
aducătoare de mari bucurii, cu precădere când este 
vorba de oameni ce au valori morale şi care ştiu să 
prețuiască şi să se facă Prețuiți. Şi, apoi, nimeni 
altcineva în afara înțeleptului nu poate intluenţa cu 
iscusință spiritul unui înțelept, tot aşa cum numai 
un om poate influenţa raţional un alt om. Pentru a 
âvea influenţă asupra raţiunii este, aşadar, nevoie 
de rațiune, țoţ aşa cum pentru a avea influență 


âSupra unei rațiuni desăvârşite e nevoie de o rațiune 
desăvârşită, 

În general, sunt considerate folositoare per- 
soanele care sporesc bunurile indiferente: banii, 
favorurile, starea de siguranţă şi alte asemenea 
plăceri ori necesităţi ale vieţii; în felul acesta, se 
va spune, până şi un neghiob îi poate fi de folos 
înțeleptului. Numai că a fi de folosi inseamnă să pui 
în mişcare spiritul respectându-i natura binelui 
propriu. lar aceasta s-ar transpune într-un bine fie 
al obiectului, fie al subiectului acestei acțiuni, 
pentru că cel ce pune în mişcare virtuțile altuia le 

pune în chip necesar în mişcare şi pe ale sale. 

Chiar lăsând deoparte binele desăvârşit ori cau- 
zele lui, înțelepții pot în egală măsură să-şi fie de 
folos unii altora. Căci pentru cel înțelept, găsirea 
unui alt înțelept este un act de dorit în sine, pentru 
că natura oricărui bine este dragă celui ce este bun 
şi în felul acesta fiecare este de acord cu cel ce e bun, 
tot aşa cum e de acord cu sine. 

Subiectul impune singur ca de la această ches- 
tiune să trec la alta. Se discută dacă înțeleptul 
trebuie să hotărască el însuşi ori să ceară sfaturi de 
la alţii. Aceasta se cuvine să o facă atunci când € 


1 em 
vorba de probleme civile, familiale şi, ca să spun 


ce tin de viața muritoare; pentru ele, are nevoie 
să tii tot așa cum are Ava de un medic, de 
un cârmaci, de un avocat, de un judecător, Uneori, 
înțeleptul va fi, aşadar, de folos înțeleptului dându-i 
un sfat. Numai că şi în problemele însemnate Şi care 
tin de divinitate, după cum s-a spus, îi va putea fi de 
îi ji în împlinirea binelui împreună, în comuni- 
unea de spirit şi de gânduri. 

Pe lângă acestea, este în mersul firii să fie în 
uniune cu prietenii, să se bucure de progresele lor 
ca de ale sale; dacă nu ne vom purta în felul acesta, 
nu vom păstra vie în noi vrednicia care îşi trage 
seva din exercitarea gândirii. Vrednicia ne îndeamnă 
să rânduim bine prezentul, să ne pregătim pentru 


viitor, să medităm şi să ne înălțăm spiritul. 


Această înălţare şi această dezvoltare spirituală 


Vor fi mai uşor de atins pentru cel ce va fi alături de 
un tovarăş, 


Va căuta, aşadar, un om desăvârşit ori care este 
ârşire. 
Pe calea ce-l duce în sus, la un pas de desăvârş 


. i ă, în 
lar omul acesta desăvârşit va fi folositor dac 

momentul deciziilor, îşi va aduce înțelepciunea sa 
simplă. 

Se spune că oamenii văd mai limpede în faptele 
altuia. 1 se întâmplă astfel celui ce este orbit de 
iubirea de sine ori celui care, în mijlocul primej- 
diilor, se lasă în voia panicii şi pierde din vedere ce 
este de folos: va începe să se poarte înțelept când 
este de fapt liniştit şi liber de orice spaimă. Există 
totuşi împrejurări în care până şi înțelepții văd cu 
mai multă limpezime treburile altora decât pe-ale 
lor. Înțeleptul îi va oferi înţeleptului acel „a voi şi a 
nu voi acelaşi lucru“, atât de plin de dulceaţă şi de 
virtuți, şi, împreună, îşi vor purta în acelaşi jug 

nobila lor făptuire. 

Mi-am plătit datoria aşa cum cereai, chiar dacă 
acestea toate se află tratate între argumentele 
cărților mele de filozofie morală. Meditează asupra 
celor pe care adesea ţi le-am spus: cu probleme de 
felul acesta noi ne exersăm doar inteligența. De 
atâtea ori mă întreb, iar şi iar: la ce-mi serveşte soiul 
acesta de speculaţii? Fă-mă, mai bine, să fiu mai 


puternic, mai drept, mai cumpătat. Nu am timp 


exerciţii ale minţii: încă 
pentru aceste ( ț înăi “4 


nevoie de un medic. 


De ce mi se cere o cunoaştere fără rost? Mi-au 
fast făcute promisiuni de seamă: să fie împlinite! 
Îmi spuneai că voi rămâne neînfricat chiar în 
mijlocul săbiilor, chiar cu pumnalul la gât; că nu mă 
voi teme nici măcar când va izbucni un incendiu, 
nici dacă o furtună stârnită pe neaşteptate mi-ar 
târi corabia pe toate mările: ajută-mă să privesc 
cu dispreț plăcerea, să disprețuiesc gloria. Mă vei 
învăța mai târziu cum să dezleg nodurile, să discern 
echivocul, să pătrund concepte obscure: deocam- 
dată învață-mă ce e necesar. 

Rămâi cu bine. 


GAP 


CUVÂNT 
DUPĂ 


DESPRE SENECA 


4 î.Hr. S-a născut la Cordoba. Familia aparține 
aristocrației romane care s-a mutat în Spania, după 


ce a locuit la Pompei. Păstrează totuşi legături 
Puternice cu capitala. 


15 d.Hr. La Roma frecventează maeştrii de re- 
torică şi de filozofie. Printre aceştia, îi amintim pe 
istoricul Attalus, pe neopitagoreicul Sozione, care 
-a apropiat de doctrina reîncarnării, şi pe oratorul 
şi filozoful Papirius Fabianus, de la care a preluat 
interesul pentru ştiinţele naturii. 


17 - 31 d.Hr. Sănătatea precară a tânărului 
Seneca (suferea de tulburări de respirație) o de- 
termină pe mătuşa din partea mamei să-l ia în E Sipt, 
unde soțul, Galeriu, îndeplinea funcți 
nator. La Alexandria, sediu al 
Seneca are posibilitatea s 
Muzeul, care, la momentul respectiv, era cel mai 
important centru de studii şi de cercetare în orice 
disciplină. Acesta este locul cel mai potrivit atât 
pentru a primi cele mai bune îngrijiri medicale, cât 
şi pentru a se apropia de ştiinţe şi filozofie. În timpul 


a de guver- 
autorității romane, 
ă intre în contact cu 


cestui sejur Scrie opera, care s-a pierdut pentru noi, 
a 


Geografia şi religia Egiptului. 


34 - 4] d.Hr. Seneca este din nou la Roma unde, 
printr-o pregătire iai E loc ic de prim rang, 
se dedică avocaturii şi vieții politice, repurtând un 
succes spectaculos. Un discurs pronunțat în calitate 
de chestor suscită resentimentul, dar şi invidia, 
tânărului împărat Caligula, care hotărăşte să-l eli- 
mine. Este salvat de o amantă a împăratului şi îşi 
reia activitatea sa. Probabil că din această perioadă 
datează scrierea tratatului De îira (Despre mânie). 
La scurt timp după aceea, Caligula a căzut victimă 
unei conspirații. 

4] - 49 d.Hr. După urcarea pe tronul imperial a 
destul de bătrânului Claudiu, unchiul lui Caligula 
şi fratele lui Germanicus, eroul legiunilor din 
Nord, Seneca este acuzat de adulter cu nepoata 
împăratului, Iulia Livilla. Prin legile de pedepsire a 
adulterului, De adulteriis coercendis, promulgate de 
Augustus, cei doi presupuşi vinovați sunt acum la 
mila suveranului, instigat de soţia lui, Valeria 
Messalina, Aceasta era geloasă pe influenţa pe care 
ee sg e) ca asupra unchiului şi nu suporta 

care îl îndeplinea Seneca la curte. lulia 


Liv: 
Villa este lăsată să moară de foame, în timp ce 


Seneca este trimis în exil pe insula Corsica timp ae 
opt ani. Aici, filozoful scrie cele două DETA 
(consolații), mamei sale Helvia şi lui Polibius, un 
libert al lui Claudiu prin intermediul căruia spera să 
obțină graţierea de la împărat. Dar s-a apropiat 
puternic şi de noțiunea istorică de „libertate“ a 
înțeleptului sau de impasibilitatea psihologică în 
fața oricărui eveniment extern. Din acești ani ar 
putea data De constantia sapientis (Despre fermitatea 
înțeleptului) şi De prouidentia (Despre providență). Dar 
Seneca se pare că s-a apropiat şi de teatru, scriind 
cel puţin cinci din cele opt tragedii care ne-au 
parvenit: Agamemnon, Troienele, Tieste, Hercule 
cuprins de nebunie, Hercule pe muntele Oeta. Teatrul, 
de altfel, va reprezenta pentru Seneca un fel de 


laborator de studiu şi de experimentare a propriilor 
teorii psihologice. 


49 - 54 d.Hr. Claudiu decide în anul 49 să o 
execute pe Valeria Messalina pentru că l-a insultat 
prin căsătoria cu Gaius Silius, cel mai frumos bărbat 
din Roma, dar şi un mândru opozant al regimului. 
Principele se căsătoreşte cu nepoata Agrippina cea 
tânără, obligând senatul să aprobe o lege specială 
pentru asta. Agrippina recheamă filozoful din 
Corsica şi îi încredințează educația lui Nero, fiul 


dintr-o căsătorie anterioară, pentru c 
1 


Are nutreşte 
pitii mari. În anul 54, Nero prei 


an | a puterea Ja 
. | ) 'e =) . i 
numai 17 ani, după ce Claudiu Murise în 


circumstanțe suspecte (probabil op âvit de 
A grippina) şi Britanicus (fiul Pocătă: la a 
bătrânul împărat cu Messalina) a fost scos din joc şi 
apoi otrăvit de către Nero. La moartea lui Claudiu, 
în timp ce Agrippina îi dedică ritualul de apoteoză, 
Seneca scrie Apokolkyntbosis, satiră Puternică a 
împăratului care tocmai a dispărut. 


vuţt 


54 — 62 d.Hr. Această perioadă poate fi divizată 
în două. În primii ani ai domniei lui Nero, urmând 
indicaţiile filozofului şi ale prefectului gărzii 
pretoriene, Burrus, conduce imperiul cu moderație, 
inteligență şi înțelepciune. În această primă pe- 
rioadă putem situa, probabil, tratatul De clementia 
(Despre ingăduință), despre calitățile etico-politice 
ale împăratului bun şi celelalte trei tragedii, Medeea, 
Fedra, Oedip rege. În a doua perioadă, după asa- 
sinarea Agrippinei, omorâtă de fiul său în anul 59, 
Situaţia Juj Seneca şi a lui Burrus, spectatori 
"ePutincioşi ai acelei tragedii, devine din ce în ce 
mai critică, În anul 62 moare şi Burrus, probabil 
ia de Nero, iar lui Seneca nu-i mai rămâne altă 
“Pțiune decât să se retragă de la curte. 


67 


68 


62 - 65 d.Hr. Filozoful revine la studiile sale. 
Din aceşti ani datează, deşi data exactă este incertă, 
tratatele De tranquillitate animi (Despre liniştea 
sufletelor), De otio (Despre tihnă), De uita beata (Despre 
viața fericită), De breuitate uitae (Despre scurtimea 
vieții), Epistulae morales ad Lucilium (Epistole morale 
către Lucilius / Scrisorile către Lucilius), dar şi De 
beneficiis (Despre binefaceri) şi Naturales guaestiones 
(Ştiinţele naturii). În anul 65, Seneca primeşte ordin 
de la Nero să-şi pună capăt zilelor, pentru că este 
suspectat de participarea la conspirația lui Pison, 
un senator cu tendinţe stoice şi un mare opozant al 
împăratului. Istoricul Tacit a imortalizat această 
sinucidere (Annales, XV, 63-64). 


„Una dintre gărzile care î] păzeau i-a dat vestea 


condamnării. Seneca a cerut atunci câteva tăblițe 


pe care să-şi scrie testamentul, iar la refuzul 


centurionului, s-a întors către prieteni şi le- 


a spus 
că, în cazul acesta, le va lăsa singura avuţie care 
îi rămăsese, dar şi cea mai valoroasă - modul lui de 


viață -, pe care, dacă ei şi l-ar aminti, ar deveni 
renumiți pentru demnitate 


morală şi prietenie 
statornică.” 


DESPRE LUCILIUS 


Geneca dedică Scrisorile tânărului său prieten 
Gaius Lucilius lunior. Diferența de vârstă dintre ei 
nu pare să fi fost mare, probabil doar câțiva ani. Lui 
Lucilius îi dedică de asemenea dialogul Despre 

-ovidență şi tratatul Științele naturii în primul veac. 

Lucilius — aşa cum reiese din scrierile lui Seneca - 
fusese mai înainte adept al lui Epicur; scrisorile au 
rostul explicit de a-l modela pe Lucilius ca filozof 
stoic. Seneca îl consideră creaţia sa, lucrarea sa. Fără 
a putea fi identificat ca Lucillius, epigramist grec 
din vremea lui Nero, inclus în Anthologia Palatina, 
prietenul lui Seneca era poet. Câteva versuri scrise 


de el sunt citate în Scrisori. 


Di Îi aaa de n-ai 
TIMM EI e e. 


besPRE ACEASTĂ EDIȚIE 


Cu cinci ani în urmă am ridicat de la tipografie 
prima noastră carte: Seneca. Scrisori către Lucilius, 

O corespondență în vârstă de 2000 de ani. 
Întrebări şi răspunsuri. 

Astăzi, uitându-ne prin Scrisori, am realizat că 
avem din ce în ce mai multe întrebări. Am făcut g 
selecție şi le-am pus în cinci plicuri, pe teme diferite. 
Despre Libertate, Despre Moarte, Despre Timp, Despre 
Invățătură şi Despre Prietenie. 

Am decis să vi le trimitem din nou şi credem că 
fiecare scrisoare îşi va găsi destinatarul şi răspunsul. 


53 EDITURA 
y SENECA 


Cu bine! 


